
PASLAUGŲ TEIKIMO SUTARTIS NR.      

20__ m. ______________  ___  d.
Panevėžys


__________________________, juridinio asmens kodas _______________, kurios registruota buveinė - __________________, (toliau – Klientas) atstovaujama, veikiančio (-ios) pagal _______________________________, patvirtintus __________________________ ir
______________, juridinio asmens kodas __________, kurios registruota buveinė yra___________________, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama ___________________________, veikiančio (-ios) pagal bendrovės_______________  (toliau  Paslaugų teikėjas), (toliau kartu vadinami Šalys, o kiekvienas atskirai – Šalis), sudarė šią Paslaugų teikimo sutartį (toliau – Sutartis), ir susitarė:

1. Sutarties dalykas
1.1. Kliento užsakymu Paslaugų teikėjas teikia Panevėžio rajono savivaldybės informacijos sklaidos vietos dienraštyje (toliau – Paslaugos). 
1.2. Sutarties 1.1 punkte nurodytos Paslaugos turi būti suteiktos, vadovaujantis Sutarties nuostatomis, Technine užduotimi (Sutarties priedas Nr. 1 „Techninė užduotis“) ir minimų Paslaugų teikimą reglamentuojančiais Lietuvos Respublikos teisės aktais.
1.3. Paslaugų teikėjas įsipareigoja kokybiškai suteikti Sutarties 1.1 punkte nurodytas Paslaugas, o Klientas už kokybiškai ir laiku suteiktas Paslaugas – sumokėti Paslaugų teikėjui šioje Sutartyje nurodytą kainą.
1.4. Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunkčiu perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

2. Sutarties galiojimas, vykdymo pradžia, trukmė ir terminai
2.1. Sutartis įsigalioja nuo jos pasirašymo dienos (antros Šalies pasirašymo) ir galioja iki visiško Šalių sutartinių įsipareigojimų įvykdymo arba iki tol, kol Sutarties galiojimas pasibaigs kitais Sutartyje ar teisės aktuose nustatytais pagrindais.
2.2. Paslaugų teikimo terminai:
2.2.1. Paslaugų teikimo pradžia – nuo _________________ ;
2.2.2. Paslaugų teikimo trukmė – 18 (aštuoniolika) mėnesių nuo Paslaugų teikimo pradžios. 
2.3. Paslaugų teikimo terminas nebus pratęsiamas.

3. Kainodaros taisyklės ir mokėjimo sąlygos 
3.1. Sutarčiai taikomas kainos apskaičiavimo būdas: Fiksuoto įkainio kainodara. Pradinės Sutarties vertė yra 33057,85 Eur (trisdešimt trys tūkstančiai penkiasdešimt septyni eurai, 85 ct) be PVM. PVM sudaro 6942,15 Eur (šeši tūkstančiai devyni šimtai keturiasdešimt du eurai, 15 ct). Sutarties kaina yra 40000,00 Eur (keturiasdešimt tūkstančiai eurų, 00 ct) su PVM. Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Paslaugas pagal poreikį Sutarties priede Nr. 2 „Pasiūlymas“ nurodytais įkainiais, neviršijant Sutarties kainos. Sutarties priede Nr. 2 „Pasiūlymas“ atskirose eilutėse nurodytas Paslaugų kiekis gali būti keičiamas (didėti ar mažėti). Pirkėjas Sutarties galiojimo laikotarpiu neįsipareigoja išpirkti pradinės sutarties vertės ar preliminaraus Paslaugų kiekio ar bet kokios jo dalies.
3.2. Klientas už suteiktas Paslaugas moka kartą per mėnesį. 
3.3. Kaina, nurodyta šios Sutarties 3.1 punkte, yra galutinė ir apima visas tiesiogines ir netiesiogines su Paslaugų teikimu susijusias išlaidas ir mokesčius. 
[bookmark: part_cb2c9d0cde734af7a1e072dd9a140d6c][bookmark: part_ee7a50e2f8f142bc951e41e3d775c24b][bookmark: part_793e5f9dec584da6b36580535aace2b4][bookmark: part_71cfac0a9a0b4df4b405ba19dce1d414][bookmark: part_715e2df0346149038623626d11bdca8a][bookmark: part_5b7749c4ffee470a8b215d240f81a776]3.4. Klientas apmoka Paslaugų teikėjui už suteiktas Paslaugas per 30 (trisdešimt) kalendorinių dienų nuo PVM sąskaitos faktūros / sąskaitos faktūros gavimo dienos. Paslaugų teikėjo pateiktoje PVM sąskaitoje faktūroje / sąskaitoje faktūroje turi būti nurodoma Sutarties data ir numeris.
3.5.  Paslaugų teikėjas sąskaitą faktūrą teikia tik elektroniniu būdu. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Paslaugų teikėjas gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Paslaugų teikėjas gali teikti tik naudojantis informacinės sistemos SABIS priemonėmis. Klientas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Kliento ir Paslaugų teikėjo bendravimas ir keitimasis informacija naudojantis SABIS. 
3.6. Paslaugų teikėjas pateikia Klientui Paslaugų ataskaitą ir PVM sąskaitą faktūrą / sąskaitą faktūrą. Gavęs pastarąsias Klientas jas apmoka Sutarties 3.4 punkte nustatytu  terminu arba ne vėliau kaip per 5 (penkias) darbo dienas su pastabomis grąžina Paslaugų teikėjui.
3.7. Klientas apmoka Paslaugų teikėjui už suteiktas Paslaugas pagal gautą PVM sąskaitą faktūrą / sąskaitą faktūrą pervesdamas pinigus į Paslaugų teikėjo nurodytą banko sąskaitą.
3.8. Į Paslaugų kainą įeina visos išlaidos ir visi mokesčiai, susiję su Paslaugų teikimu. Paslaugų teikėjas neturi teisės reikalauti padengti jokių papildomų išlaidų, viršijančių Paslaugų kainą.
3.9. Šalys susitaria, kad Sutartyje nurodyta Paslaugų kaina gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Paslaugų kaina perskaičiuojama per 10 (dešimt) darbo dienų po Lietuvos Respublikos pridėtinės vertės mokesčio įstatymo įsigaliojimo. Tokiu atveju likusių Paslaugų kaina pasikeičia tiek, kiek pasikeičia mokestis. Likusios Paslaugos suprantamos kaip faktiškai likusios nesuteiktos Paslaugos iki naujos Lietuvos Respublikos pridėtinės vertės mokesčio įstatymo redakcijos įsigaliojimo dienos. Paslaugų kainos pakeitimas įforminamas abiejų Sutarties Šalių pasirašomu papildomu susitarimu, kuris yra neatskiriama Sutarties dalis. Perskaičiuotomis kainomis sumokama už suteiktas Paslaugas po įstatymo įsigaliojimo dienos. Pasikeitus kitiems mokesčiams, Sutarties kaina neperskaičiuojama.
[bookmark: _Hlk151020212]3.10. Šalys susitaria, kad Sutartyje nurodyta Paslaugų kaina gali kisti (didėti ar mažėti) dėl bendro kainų lygio kitimo:
[bookmark: _Hlk148366382]3.10.1. Bet kuri Šalis Sutarties galiojimo metu turi teisę inicijuoti Sutartyje numatytos kainos perskaičiavimą (keitimą) ne anksčiau kaip po 6 (šešių) mėnesių nuo šios Sutarties sudarymo dienos mėnesio, jeigu Valstybės duomenų agentūros (https://vda.lrv.lt/lt) skelbiamo vartotojų kainų indekso „Vartojimo prekės ir paslaugos“ pokytis (k), apskaičiuotas kaip nurodyta 3.10.4 papunktyje, viršija 5 procentus. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialios Valstybės duomenų agentūros ar kitos institucijos išduoto dokumento ar patvirtinimo. 
3.10.2. Šalys privalo, sudaromame prie Sutarties rašytiniame susitarime dėl Sutarties kainos perskaičiavimo, nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Paslaugų kainą.
3.10.3. Perskaičiuota kaina taikoma mokėjimams, pateiktiems po to, kai Šalys sudaro susitarimą dėl kainos perskaičiavimo.
3.10.4. Nauja kaina apskaičiuojama pagal formulę:
[image: ], kur
a – kaina (Eur be PVM)) (jei ji jau buvo perskaičiuota, tai po paskutinio perskaičiavimo);
a1 – perskaičiuota (pakeista) kaina (Eur be PVM);
k – pagal vartotojų kainų indeksą (bendras „Vartojimo prekės ir paslaugos“) apskaičiuotas vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
[image: ], (proc.), kur
Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Vartojimo prekių ir paslaugų indeksas („Vartojimo prekės ir paslaugos“);
Indpradžia – laikotarpio pradžios datos (mėnesio) vartojimo prekių ir paslaugų indeksas („Vartojimo prekės ir paslaugos“). 
Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
3.10.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
3.10.6. Vėlesnis kainų perskaičiavimas negali apimti laikotarpio, už kurį perskaičiavimas jau buvo atliktas.
3.11. Paslaugų kaina dėl PVM pasikeitimo ir bendro kainų lygio kitimo perskaičiuoja taip, kaip nurodyta Sutartyje ir tai nelaikoma Sutarties sąlygų keitimu. 

4. Šalių įsipareigojimai ir teisės
4.1. Paslaugų teikėjo įsipareigojimai ir teisės
4.1.1.	Pagal Kliento poreikius spausdinti informaciją – t. y. pranešimai ar informacija apie Savivaldybės, jos vadovų veiklą, Savivaldybės (skyrių ir seniūnijų) informaciją, darbus, projektus, susitikimus, pasitarimus, strategines įžvalgas, planus, tikslus, iniciatyvas, Tarybos sprendimus/projektus/tvarkas/taisykles, projektus, iniciatyvas, idėjas, apklausas, mero (ar kitų vadovų) sveikinimai švenčių progomis, užuojautos, įvairūs skelbimai (aukcionai, detalieji ir pan. planai, viešasis svarstymas, poveikio aplinkai vertinimas, rinkimai, konkursai, tarifai, administracijos direktoriaus įsakymai, mero potvarkiai ir kt.).  
4.1.2.	Spausdinti Kliento informaciją tik suderinus su Kliento Tarptautinių ryšių ir komunikacijos skyriumi. Papildomą informaciją – Kliento prašoma data. Jei nėra tokių galimybių, Paslaugų teikėjas iš anksto informuoja apie siūlomą kitą išspausdinimo datą.
4.1.3. Gavus bet kurias pretenzijas, pastabas dėl Paslaugų kokybės ar nustatytų terminų nesilaikymo, nedelsiant savo sąskaita trūkumus pašalinti. 
4.1.4. Saugoti konfidencialią informaciją, kurią sužinos atlikdamas Paslaugas, be Kliento raštiško sutikimo neperduoti šios informacijos trečiosioms šalims, išskyrus atvejus, kai to reikalauja Lietuvos Respublikos įstatymai.
4.1.5. Paslaugų teikėjas turi teisę gauti Paslaugų kainą su sąlyga, kad tinkamai vykdo šią Sutartį.
4.1.6. Paslaugų teikėjas įsipareigoja tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
4.1.7. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

4.2. Kliento įsipareigojimai ir teisės
4.2.1.	Laiku pateikti Paslaugų teikėjui parengtą spausdinti informacinę medžiagą ir kitą informaciją. 
4.2.2. Atsakingu už Klientui aktualios spausdinti informacijos perdavimą paskirti Kliento Tarptautinių ryšių ir komunikacijos skyrių.
4.2.3. Prisiimti visą atsakomybę dėl informacijos turinio, atsakyti už informacijos teisingumą ir jos turinio neprieštaravimą Lietuvos Respublikos įstatymams. Užtikrinti, kad parengta ir Paslaugų teikėjui pateikta informacija nepažeistų kitų autorių ir asmenų teisių ir teisėtų interesų, pateikti kitų autorių medžiagos, iliustracijų, priedų šaltinius arba nuorodas. 
4.2.4. Sutarties 3.4 punkte nustatytu terminu sumokėti Paslaugų teikėjui už tinkamai suteiktas Paslaugas. 
4.2.5. Nedelsiant informuoti Paslaugų teikėją raštu / el. paštu apie bet kurias pretenzijas, pastabas dėl Paslaugų kokybės ar nustatytų terminų nesilaikymo.
4.2.6. Bendradarbiauti su Paslaugų teikėju.
4.2.7. Klientas turi teisę tikrinti Paslaugų teikimo eigą, kiekį ir kokybę.
4.2.8. Klientas turi teisę duoti nurodymus ar instrukcijas, siekdamas užtikrinti tinkamą paslaugų teikimą.
4.2.9. Klientas turi visas šios Sutarties ir Lietuvos Respublikoje galiojančių teisės aktų numatytas teises.

5. Šalių atsakomybė 
5.1. Klientas turi teisę nepriimti suteiktų Paslaugų, jeigu Paslaugų teikėjas nukrypsta nuo Sutartyje numatytų reikalavimų Paslaugoms, ir pareikalauti pašalinti trūkumus per Kliento nustatytą terminą be papildomo užmokesčio.
5.2. Klientas turi teisę nemokėti už nekokybiškai suteiktas Paslaugas, kol trūkumai nebus pašalinti. 
5.3. Klientas, nepagrįstai delsdamas atsiskaityti už suteiktas Paslaugas šios Sutarties 3.4 punkte  nustatytu terminu, Paslaugų teikėjui pareikalavus moka 0,02 (dviejų šimtųjų) proc. dydžio delspinigius nuo visos neapmokėtos sumos be PVM už kiekvieną uždelstą dieną.
5.4. Paslaugų teikėjas, šioje Sutartyje nustatytu terminu nesuteikęs Paslaugų, moka Klientui 0,02 (dviejų šimtųjų) proc. dydžio delspinigius nuo galutinės Paslaugų kainos be PVM už kiekvieną uždelstą dieną.

6. Nenugalimos jėgos aplinkybės (force majeure) ir ginčų sprendimas
6.1. Šalys atleidžiamos nuo dalinės ar visiškos atsakomybės už savo įsipareigojimų pagal Sutartį netinkamą ar visišką neįvykdymą, jei tai buvo padaryta dėl nenugalimos jėgos veikimo (force majeure), būtent: gamtos ir kitų stichinių nelaimių, karo, streikų, masinių riaušių ar kitų aplinkybių, kurių Šalys negalėjo nei numatyti, nei teisėtomis, nei įmanomomis priemonėmis įveikti.
6.2. Šalis, kuri savo įsipareigojimų nevykdymą grindžia force majeure aplinkybėmis, privalo iš karto po jų atsiradimo informuoti raštu kitą Šalį, ir pristatyti dokumentą, išduotą kompetentingo organo ir patvirtinantį force majeure aplinkybių atsiradimą.
6.3. Pasibaigus force majeure aplinkybių veikimui, Šalis, kurios atžvilgiu jos veikė, privalo nedelsiant apie tai informuoti kitą Šalį.
6.4. Pradėjus veikti force majeure aplinkybėms, Šalių įsipareigojimų pagal šią Sutartį vykdymo laikas nukeliamas tiek, kiek veikia ši aplinkybė ir jos pasekmės.

7. Subteikėjai  ir jų keitimo tvarka
7.1. Paslaugų teikėjas Sutarčiai vykdyti pasitelkia Subteikėją(us) – [juridinio asmens pavadinimas, įmonės kodas, buveinės adresas, teikiamų Paslaugų pavadinimas, teikiamų Paslaugų kaina Eur (su PVM)](duomenys įrašomi tik tuo atveju, jei pasitelkiamas subteikėjas) (toliau – Subteikėjas).
7.2. Subteikėjų pasitelkimas nekeičia Paslaugų teikėjo atsakomybės dėl tinkamo Sutarties  įvykdymo. Paslaugų teikėjas prisiima atsakomybę už Subteikėjų veiklą vykdant Sutartį ir atsako už sutartinių prievolių neįvykdymą ar netinkamą įvykdymą. 
7.3. Sutarties vykdymo metu Paslaugų teikėjas gali inicijuoti Subteikėjo, nurodyto Sutartyje, pasikeitimą, pateikti Klientui raštišką prašymą keisti Subteikėją ir keičiamo Subteikėjo kvalifikaciją pagrindžiančius dokumentus. 
7.4. Keičiamas Subteikėjas privalo būti ne žemesnės kvalifikacijos kaip Subteikėjas, nurodytas Sutartyje.
7.5. Gavęs prašymą pakeisti Subteikėją, Klientas įvertina keičiamo Subteikėjo kvalifikaciją įrodančius dokumentus ir apie priimtą sprendimą Paslaugų teikėjui praneša raštu ne vėliau kaip per 5 (penkias) darbo dienas, pateikia sutikimą pakeisti Subteikėją kitu Subteikėju, nei nurodyta Sutartyje, arba išdėsto nesutikimo keisti Subteikėją motyvus. 
7.6. Šalims tarpusavyje susitarus dėl Subteikėjo keitimo, šie keitimai įforminami raštišku susitarimu, kuris yra neatskiriama Sutarties dalis. Subteikėjo keitimas nelaikomas Sutarties sąlygų keitimu.  
7.7. Jei Subteikėjui Pirkimo dokumentuose buvo keliami kvalifikaciniai reikalavimai arba Subteikėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas Subteikėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subteikėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Klientas reikalauja, kad Paslaugų teikėjas per Kliento nustatytą terminą pakeistų minėtą Subteikėją reikalavimus atitinkančiu Subteikėju.
7.8.  Klientas numato tiesioginio atsiskaitymo su Subteikėju galimybę, vadovaujantis šiame punkte nustatyta tvarka. Klientas ne vėliau kaip per 3 (tris) darbo dienas nuo šios Sutarties sudarymo informuoja Subteikėją apie tiesioginio atsiskaitymo galimybę, o Subteikėjas, norėdamas pasinaudoti tokia galimybe, raštu / el. paštu pateikia prašymą Klientui. Tais atvejais, kai Subteikėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Kliento, Paslaugų teikėjo ir Subteikėjo, kurioje aprašoma tiesioginio atsiskaitymo su Subteikėju tvarka, numatoma teisė Paslaugų teikėjui prieštarauti nepagrįstiems mokėjimams Subteikėjui.

8. Susirašinėjimas
8.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti elektroniniu paštu (patvirtinant gavimą), registruotu laišku šiais kontaktiniais adresais ar numeriais:

	
	Klientas
(atstovas / atsakingas asmuo)
	Paslaugų teikėjas
(atstovas / atsakingas asmuo)

	Vardas, pavardė
	
	

	Adresas
	
	

	Telefonas
	
	

	El. paštas
	
	


8.2. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas atsakingas Panevėžio rajono savivaldybės administracijos _____________________ .
8.3. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį ne vėliau kaip prieš 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

9. Sutarties pakeitimas
9.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.
9.2. Sutarties galiojimo laikotarpiu Šalis gali inicijuoti Sutarties sąlygų pakeitimą, pateikdama  kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita  Šalis motyvuotai atsako ne vėliau kaip per 10 (dešimt) darbo dienų. 
9.3. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: Sutarties šalių rekvizitai, asmenų, atsakingų už Sutarties vykdymą, pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis. 

10. Sutarties nutraukimas
10.1. Sutartis gali būti nutraukta raštišku Šalių susitarimu.
10.2. Klientas turi teisę, įspėjęs Paslaugų teikėją prieš 30 (trisdešimt) kalendorinių dienų, vienašališkai nutraukti Sutartį dėl esminio Sutarties pažeidimo. Esminiu pažeidimu laikomas bet kurio įsipareigojimo nevykdymas ar netinkamas vykdymas. 
10.3. Paslaugų teikėjas turi teisę vienašališkai nutraukti šią Sutartį prieš terminą, įspėjęs prieš 30 kalendorinių dienų Klientą, kai Klientas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties  sąlygų pažeidimas. 
10.4. Sutartis gali būti nutraukta kitais Viešųjų pirkimų įstatymo 90 straipsnyje numatytais atvejais.
10.5. Jei Sutartis nutraukiama prieš terminą Kliento iniciatyva dėl Paslaugų teikėjo kaltės, Kliento patirti nuostoliai ar išlaidos išieškomi iš Paslaugų teikėjo.
10.6. Nutraukus Sutartį dėl Paslaugų teikėjo kaltės, Paslaugų teikėjas per 7 (septynias) darbo dienas sumoka Klientui 3 600,00 (trijų tūkstančių šešių šimtų) Eur baudą, kurios sumokėjimas neatleidžia Paslaugų teikėjo nuo pareigos atlyginti visus Kliento patirtus  nuostolius, Paslaugų teikėjui nevykdant ar netinkamai vykdant šią Sutartį.
10.7. Nutraukus Sutartį dėl to, kad Paslaugų teikėjas neįvykdė ar netinkamai vykdė sutartinius įsipareigojimus, Klientas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.

11. Kitos Sutarties sąlygos
11.1. Šalys susitaria, kad visi ginčai, nesutarimai, reikalavimai ir pretenzijos, kurie gali kilti tarp Šalių dėl šios Sutarties taikymo ir aiškinimo, būtų sprendžiami derybų keliu, tarpusavio sutarimu ir bendradarbiavimo pagrindu.
11.2.	Jei nesutarimų nepavyksta išspręsti derybų keliu, visi ginčai, nesutarimai, reikalavimai ir pretenzijos, kylantys dėl šios Sutarties taikymo ir aiškinimo, sprendžiami pagal Lietuvos Respublikos teisės aktus.
11.3. Vykdydamos šią Sutartį Šalys vadovaujasi šios Sutarties sąlygomis, Lietuvos Respublikos įstatymais ir kitais Lietuvos Respublikoje galiojančiais teisės aktais. Taip pat turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
11.4. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Klientui, kad Sutartį vykdys tik tokią teisę turintys asmenys.
11.5. Sutartis surašyta lietuvių kalba 1 (vienu) egzemplioriumi ir Šalių pasirašoma kvalifikuotu elektroniniu parašu. 

12. Priedai
12.1. Sutartį sudaro priedai: Nr. 1 – Techninė užduotis ir Nr. 2 – Pasiūlymas.
12.2. Sutartį sudarantis priedas yra neatskiriama Sutarties dalis.

13. Sutarties Šalių rekvizitai

Klientas	Paslaugų teikėjas

	
	


 




Priedas Nr. 1 „Techninė užduotis“
Priedas Nr. 2 „Pasiūlymas“

